wickkiey/tamil-wikipedia-chunked huggingface dataset:
# சாகீத் பகத் சிங் சேவா தளம்

**சாகீத் பகத் சிங் சேவா தளம்** (*Shaheed Bhagat Singh Seva Dal*) என்பது என்பது இந்தியாவின் தில்லியை தளமாகக் கொண்ட ஓர் இலாப நோக்கற்ற அமைப்பாகும். இந்திய சுதந்திரப் போராட்ட தியாகி பகத் சிங்கின் பெயரிடப்பட்ட இந்த அமைப்பு, அவசரகால சேவைகளை அணுகுவதற்கும் கிடைப்பதற்கும் பாடுபடுகிறது. முன்னாள் சட்டமன்ற உறுப்பினர் இயேதேந்தர் சிங் சூண்டி தலைமையில் இந்த அமைப்பு செயல்படுகிறது. கோவிட்-19 பெருந் தொற்றுக்கு முன்பு உரிமை கோரப்படாத உடல்களை தகனம் செய்வதற்கு இந்த அமைப்பு உதவி செய்து வந்தது. தொற்றுநோய் தொடங்கிய பிறகு, அழைப்புகளின் எண்ணிக்கையில் பெரும் அதிகரிப்பு பதிவு செய்யப்பட்டது. உடல்களை இரவு முழுவதும் பாதுகாப்பாக வைத்திருக்க, அவசர ஊர்திகளில் உள்ள குளிர்சாதன பெட்டியில் சேமித்து வைப்பதன் மூலம், உடல்களை மறுநாள் தகனம் செய்யக்கூடிய வகையில், இந்த அமைப்பு அலைபேசி எழுத்துருவைத் தொடங்கியது.  
சாகீத் பகத் சிங் சேவா தள அமைப்பு தனிமைப்படுத்தப்பட்ட நோயாளிகளுக்கு லங்கார் எனப்படும் உணவு வழங்கும் சமையல் கூடத்தை ஏற்பாடு செய்தது. இரத்த தான முகாம்களையும் தேவைப்படுபவர்களுக்கு இலவச இரத்தம் வழங்கவும் இவ்வமைப்பு ஏற்பாடு செய்தது.  
கடந்த காலங்களில், சாகீத் பகத் சிங் சேவா தள அமைப்பு பல நடவடிக்கைகளில் ஈடுபட்டுள்ளது. பாக்கித்தானில் சீக்கியர்கள் மற்றும் பிற சிறுபான்மையினர் மீதான அட்டூழியங்களை நிறுத்துமாறு பாக்கித்தான் அரசாங்கத்திடம் வேண்டுகோள் விடுத்து, இந்த அமைப்பின் உறுப்பினர்கள் பாக்கித்தான் உயர் ஆணையத்தின் முன் ஆர்ப்பாட்டம் நடத்தினர். மேலும், 2015 ஆம் ஆண்டு பகத் சிங்கின் 108 ஆவது பிறந்தநாளில் அவரது சித்தாந்தம் குறித்து ஒரு சொற்பொழிவும் நிகழ்த்தப்பட்டது.
# தாசரி கோட்டிரத்னம்

**தாசரி கோட்டிரத்னம்** (*Dasari Kotiratnam*) ஓர் இந்திய நடிகையும், பாடகரும், திரைப்படத் தயாரிப்பாளரும் ஆவார். இவர் தெலுங்குத் திரைப்படத்துறையின் முதல் பெண் தயாரிப்பாளர் ஆவார். ஆந்திராவில் ஒரு நாடகக் குழுவை அமைத்த முதல் நடிகையும் ஆவார்.  
அரோரா பிலிம் கார்ப்பரேஷன் நிறுவனத்துடன் இணைந்து *சதி அனசுயா* (1935) என்ற தனது முதல் படத்தைத் தயாரித்தார். 1898 அல்லது 1910 இல் பிறந்திருக்கலாம். ஒரு மேடை நடிகரான இவரது தந்தை இவருக்கு நாடகப் பயிற்சி அளித்தார். தனது ஒன்பது வயதில் நாடகங்களில் நடிக்கத் தொடங்கினார். ராஜனாலா வெங்கடப்பையா சாஸ்திரியின் கீழ் இந்தியப் பாரம்பரிய இசையிலும் பயிற்சி பெற்றார்.
# தாசரி கோட்டிரத்னம்

## தொழில் வாழ்க்கை

கோட்டிரத்னம் நாடகங்களில் பெண் கதாபாத்திரங்களுடன் பல்வேறு ஆண் கதாபாத்திரங்களிலும் நடித்தார். தனது தாயார் இறந்த பிறகு, தனது சொந்த ஊரை விட்டு வெளியேறி தனது தாத்தாவின் கிராமமான நக்கபோக்கலப்பாடுவில் குடியேறினார். அங்கு இவர் ஒரு நாடக நிறுவனத்தையும் நிறுவினார். ஆந்திராவில் ஒரு நாடக நிறுவனத்தை அமைத்த முதல் நடிகை இவர்தான். இதனால் தெலுங்குத் திரைப்படத் துறையின் முதல் பெண் தயாரிப்பாளராகவும் ஆனார். பின்னர் *லங்கா தகனம்* (1936), *மோகினி பஸ்மாசுரா* (1938), *வர விக்கிரயம்* (1939), பாண்டுரங்க விட்டலா (1939) *பாதுகா பட்டாபிஷேகம்* (1945), *வருதினி* (1946), *கோலபாமா* (1947) போன்ற படங்களிலும் நடித்தார்.
# எமெய் மலை

**எமெய் மலை** (;
இந்த மலையைச் சுற்றியுள்ள ஒரு பெரிய நாட்டுப்புறப்பரப்பு, புவியியல் முறையில், பெர்மியன் எமெய்சான் மாபெரும் தீப்பாறை மாகாணம் என்று அழைக்கப்படுகிறது, இது பெர்மியன் காலத்தைச் சேர்ந்த எமெய்சன் அடுக்குக் கற்பாறை எரிமலைக் கக்குதல்களால் தோற்றுவிக்கப்பட்ட ஒரு பெரிய தீப்பாறை மாகாணமாகும்.  
ஆட்சிமுறைப்படி, எமெய் மலை அதன் பெயரால் வழங்கப்படும் வட்டார நிலை நகரமான எமெய்சான் நகருக்கு அருகில், மாகாண நிலை நகரான லுசானின் ஒரு பகுதியாக உள்ளது. இது 1996-ஆம் ஆண்டில் யுனெஸ்கோ உலகப் பாரம்பரியக் களமாக ஆக்கப்பட்டது.
# எமெய் மலை

## பெயர்

எமெய் என்ற சொல் சீன மொழியில் "விட்டில் பூச்சியின் உணரி" என்று பொருள்படும்.
# எமெய் மலை

## புத்தமதத் தொடர்பு

### புனித மலை

சீனாவிலுள்ள நான்கு புனித புத்த மலைகளுள் ஒன்றான இந்த மலை, பாரம்பரிய முறைப்படி சமந்தபத்திரர் என்று அறியப்படும் பூசியன் போதிசத்துவரின் போதிமண்டம், அதாவது அறிவொளியடைந்த இடம், எனக் கருதப்படுகிறது.  
சீன மக்கள் தங்களுடைய "வானுலகிற்கான வேண்டல்களை" அனுப்ப இந்த மலைக்கருகில் எரியும் சந்தனமரக்கட்டைகளைக் கொடுக்கின்றனர். சீன புத்தப் பயணிகள் இந்த மலைக்கு வழமையாகப் பயணம் மேற்கொள்கின்றனர்.  
பதினாறு மற்றும் பதினேழாம் நூற்றாண்டுகளைச் சேர்ந்த தரவுமூலங்கள் எமெய் மலையின் மடங்களில் போர்க்கலைகள் பயிலப்பட்டதைக் குறிப்பிடுகின்றன. இது சீனப் போர்கலைகளின் பிறப்பிடமாக சாவொலின் மடம் இருந்ததற்கான முற்காலத்தைய மேற்கோளாகும்.
# எமெய் மலை

## புத்தமதத் தொடர்பு

### கட்டிடக்கலை

பொது ஊழியின் முதலாம் நூற்றாண்டில் சீனாவில் கட்டப்பட்ட முதல் புத்தக் கோவில் அமைந்த இடம் இதுவாகும். கம்பிவட ஊர்திகள், பைன் மரங்கள் மேலாக ஜின்டிங்கிற்கும், பின் ஒரு மணிநேர நடைபயண தூரத்தில் மலையின் உச்சிக்கும் சென்றடைவதை எளிதாக்குகின்றன.
# எமெய் மலை

## காலநிலை

எமெய் மலையின் உச்சிப்பகுதி நீண்ட அவ்வளவாகக் கடுமையானதாக இல்லாத குளிர்காலத்தையும் குறுகிய குளிர்ந்த வேனிற்காலத்தையும் கொண்ட அல்ப்பைன் வடதுருவ அண்மைக் காலநிலையைக் (கோப்பென் Dwc) கொண்டுள்ளது.
மாத 24-மணி நேர சராசரி வெப்பநிலை அளவு சனவரியில் −5.7 °C (21.7 °F) இருந்து சூலையில் 11.6 °C (52.9 °F) ஆகவும், ஆண்டின் சராசரி 3.07 °C (37.5 °F) ஆகவும் இருக்கிறது. மழைப்பொழிவு ஆண்டு முழுவதுமே பரவலாக இருக்கிறது (ஆண்டில் 250 நாட்களுக்கும் மேலாக), இருப்பினும் பருவப் பெயர்ச்சியின் தாக்கத்தால் மழையளவு வேனிற்காலத்தில் அதிகமாக இருக்கிறது. ஆண்டின் மொத்த அளவின் 70%-க்கும் மேல் சூனிலிருந்து செப்டம்பர் வரையான காலத்தில் பொழிகிறது.
# எமெய் மலை

## தாவரவளம்

எமெய் மலை பெரிய அளவிலான அகணியத் தன்மைக்கு அறியப்படுகிறது. ஏறத்தாழ 200 தாவர இனங்கள் இப்பகுதிக்கு மட்டுமே உரியன. ஒரு அரிய ஊசியிலை மரவகையான *அபிஸ் ஃபேப்ரி* ஒரு எடுத்துக்காட்டாகும்.
# எமெய் மலை

## விலங்கினங்கள்

எமெய் மலையைத் தோற்றிடமாகக் கொண்ட விலங்குகள், முதுகெலும்பிலிகள், தாவரங்கள் உள்ளிட்ட ஏறத்தாழ 400 உயிரினங்கள் உள்ளன.
சீன நத்தைப் பாம்பு, மாண்டரின் எலிப்பாம்பு, மலைநீர் பாம்பு, பீட்டரின் ஒற்றைச் செதில் பாம்பு, கடுமையான நஞ்சுடையவையான சீன பச்சைமர விரியன், பழுப்பு புள்ளியுடைய குழிவிரியன், தைவான் மலை குழிவிரியன் எனக் குறைந்தது ஆறு பாம்பு வகைகள் இந்தப் பகுதியை தோற்றிடமாகக் கொண்டுள்ளன.  
எமெய் மலையைப் பார்வையிட வருபவர்கள் சுற்றுலாப் பயணியரிடமிருந்து உணவைப் பெறும் திபெத்திய மக்காக்களை {மூதுலகக் குரங்குகள்} அடிக்கடி காணலாம். சுற்றுலாப் பயணிகள் குரங்குகளுக்கு உணவளிக்க முயற்சிக்கும் வகையில் உள்ளூர் வணிகர்கள் கொட்டைகளையும் பிற உணவுகளையும் விற்கின்றனர்.  
பிற விலங்குகளில் இந்தியக் காட்டு அரணை, லசெர்டா *டாகிடிரோமுஸ் இன்டர்மெடீயஸ்* போன்ற பல்லிகளும். *ராணா அடினோப்ளூரா*, *விப்ரிசாபோரா லியுயி* போன்ற தவளைகளும், அரை மீட்டர் நீளமுள்ள பேருருவ மண்புழு இனமான *பெரெட்டீமா பிரேபிங்குயிஸ்* போன்றவையும் அடங்கும்.
# பிரியதர்சினி ஏரி

**பிரியதர்சினி ஏரி** (*Lake Priyadarshini*) அண்டார்ட்டிக்கா கண்டத்தின் சிர்மேக்கர் பாலைவனச் சோலையில் அமைந்திருக்கும் ஒரு நன்னீர் ஏரியாகும். அண்டார்டிகாவில் உள்ள இந்தியாவின் இரண்டாவது நிரந்தர ஆராய்ச்சி நிலையமான மைத்ரிக்கு இந்த ஏரி குடிநீர் வழங்குகிறது. பிரியதர்சினி ஏரிக்கு அப்போதைய இந்தியப் பிரதமர் இந்திரா பிரியதர்சினி காந்தியின் நினைவாகப் பெயரிடப்பட்டது.
# அசாரா கன்சல்

**அசாரா கன்சல்** *(Ajara Ghansal)* என்பது இந்திய மாநிலமான மகாராட்டிராவில் முக்கியமாக வளர்க்கப்படும் பாசுமதி அல்லாத நறுமண நெல் வகையாகும். இது கோலாப்பூர் மாவட்டத்தின் அசாரா வட்டத்தில் பொதுவான மற்றும் பரவலாக பயிரிடப்படும் ஒரு நெல் பயிராகும். மேலும் இதன் அரிசிக்கு புவிசார் குறியீடு (GI) வழங்கப்பட்டுள்ளது.
# அசாரா கன்சல்

## பெயர் மரபு

அசாரா கன்சல் நெல் என்பது அசாராவில் (ஊர்) ஒரு மதிப்புமிக்க பயிராகும், "கன்" (Ghan) என்றால் நறுமணம் என்றும், "சல்" (sal) என்றால் உள்ளூர் மொழியில் நேர்த்தியான மெல்லியதாகவும் பொருள், அதன் பெயரால் இது அழைக்கப்படுகிறது.
# அசாரா கன்சல்

## உள்ளூர் பெயர்

இது அசாரா கன்சல் தண்டுல் (आजरा घनसाळ तांदूळ (அசாரா கெட்டியான அரிசி) அல்லது வெறுமனே கன்சல் தண்டுல் என்று அழைக்கப்படுகிறது. மராத்திய மொழியில் தண்டுல் என்றால் அரிசி என்று பொருள்.
# அசாரா கன்சல்

## விளக்கம்

அசாரா கன்சல் நெல் என்பது மகாராட்டிராவைச் சேர்ந்த ஒரு பாரம்பரிய, நறுமணமுள்ள மற்றும் பூர்வீக நெல் வகையாகும், இது அதன் தனித்துவமான நறுமணம், சுவை மற்றும் ஊட்டச்சத்து மதிப்புக்கு பெயர் பெற்றது. இது 3.61:5.5 மிமீ விகிதம் மற்றும் பாலாடை போன்ற வெள்ளை தோற்றத்துடன் கூடிய குறுகிய தடித்த தானியங்களால் வகைப்படுத்தப்படுகிறது. மலைகளுக்கு மத்தியில் அமைந்திருக்கும் அசாரா வட்டத்தின், மலை சரிவுகளில் இருந்து வரும் மழைநீரை நெல் சாகுபடிக்கு பயன்படுத்துகிறது. 5 கிலோ மீற்றரில் உள்ள "இரண்யகேசி" எனும் ஆறு, உகந்த மண்ணின் ஈரப்பதத்தை பராமரிப்பதில் முக்கிய பங்கு வகிக்கிறது, நெல் வளர்ச்சிக்கு ஏற்ற நிலைமைகளை உறுதி செய்கிறது. இந்த நெல் வகை அதன் தனித்துவமான நறுமணத்திற்கு பெயர் பெற்றது, இது மதுசாரங்கள், ஆல்டிகைடுகள் மற்றும் எசுத்தர்கள் உள்ளிட்ட கலவைகளின் சிக்கலான கலவையால் ஏற்படுகிறது. கன்சல் அரிசி உறுதியான, மென்மையான மற்றும் ஒட்டும் தன்மையற்ற அமைப்பைக் கொண்டுள்ளது, மற்ற வகைகளில் காணப்படும் சுண்ணாம்புத்தன்மை இல்லை. இது மற்ற அரிசி வகைகளை விட குறைவான ஒட்டும் தன்மையுடனும், பாசுமதி அரிசியை விட நீள்வட்ட விகிதத்துடன் கணிசமாக அதிகமாகவும் உள்ளது.
# அசாரா கன்சல்

## பயன்கள்

### சமையல் பயன்கள்

- பாரம்பரிய மகாராட்டிர உணவுகளுக்கு ஏற்றது, இது பொதுவாக திருமண விழாக்கள் மற்றும் பண்டிகைகள் போன்ற சிறப்பு நிகழ்வுகளின் போதும் பரிமாறப்படுகிறது.
# அசாரா கன்சல்

## பயன்கள்

### தொழில்துறை பயன்பாடுகள்

- இந்த அரிசி வகை பொரி (மர்மூர்) தயாரிக்கவும், அரிசியின் தவிடுகளிலிருந்து சமையல் எண்ணெய் பிரித்தெடுத்தலும் மற்றும் காளான் சாகுபடி செய்ய, இதன் வைக்கோலைப் பயன்படுத்துவதற்கு ஏற்றது என கருதப்டுகிறது.
# அசாரா கன்சல்

## புவிசார் குறியீடு

இது இந்திய அரசின் கீழ் உள்ள புவியியல் குறியீட்டின் பதிவேட்டில் இருந்து மார்ச்சு 31, 2016 அன்று புவியியல் குறியீடு (GI) தரத்தைப் பெற்றது (மார்ச்சு 25, 2034 வரை செல்லுபடியாகும்).  
அசாராவைச் சேர்ந்த அசாரா தாலுகா சட்காரி விகாசு மண்டல், அசாரா கன்சல் அரிசியின் புவியியல் குறியீட்டைப் பதிவு செய்ய முன்மொழிந்தார். மார்ச்சு 2014 இல் விண்ணப்பத்தை தாக்கல் செய்த பிறகு, 2016 இல் சென்னையில் உள்ள புவியியல் குறியீட்டுப் பதிவேட்டால் அரிசிக்கு புவியியல் குறியீடு வழங்கப்பட்டது, இதனால் "அசாரா கன்சல் அரிசி" என்ற பெயர் இப்பகுதியில் வளர்க்கப்படும் அரிசிக்கு மட்டுமே பிரத்யேகமாக அமைந்தது. இதனால் அம்பேமோகருக்கு முன் மகாராட்டிராவில் இருந்து வந்த முதல் அரிசி வகையாகவும், மகாராட்டிராவிலிருந்து புவியியல் குறியீட்டைப் பெற்ற 11 வது வகை பொருட்களாகவும் இது ஆனது.
# தன்சுரா

**தன்சுரா** (*Dhansura*) என்பது இந்தியாவின் குசராத்து மாநிலத்திலுள்ள ஆரவல்லி மாவட்டத்தில் இருக்கும் ஒரு சிறிய நகரம் ஆகும். அகமதாபாத்திலிருந்து சுமார் 85 கி.மீ. வடகிழக்கில் இந்நகரம் அமைந்துள்ளது. முன்பு இது சபர்கந்தா மாவட்டத்தின் ஒரு பகுதியாக இருந்தது. தற்போது ஆரவல்லி மாவட்டத்தின் ஒரு பகுதியாக உள்ளது. குசராத்து மாநில் நெடுஞ்சாலை எண் 59 இல் மோடசாவிலிருந்து 16 கி.மீ தொலைவிலுள்ளது. மாநில அரசின் போக்குவரத்து சேவைகள் மூலம் மோடசாவுடன் இணைக்கப்பட்டுள்ளது. இங்கு வணிக வளாகங்கள், இரண்டு எண்ணெய் சுத்திகரிப்பு நிலையங்கள், பருத்தியிலிருந்து விதை நீக்கும் ஐந்து பருத்தியாலைகள், பொருட்களை அழுத்தி வடிவமைக்கும் தொழிற்சாலைகள், கற்களை நொறுக்கி உடைக்கும் இயந்திரத்தின் பாகங்கள் தயாரிக்கும் ஆலைகள், சினிமா துறையில் பயன்படும் நெகிழி பாெருட்கள் தயாரிக்கும் தொழிற்சாலைகள், பல தொழிற்சாைலைகளில் பொருட்களை பிரித்தெடுக்க பயன்படும் நகரும் வடிகட்டிகள் மற்றும் பெரிய சந்தை வளாகங்களும் உள்ளன. அதோடு நகராட்சி வளாகம், கதாயதா பனியாக்கள், கச்சி படேல்கள் மற்றும் சவுதாரி படேல்கள் சமூகங்களைச் சேர்ந்த மாணவர்கள் இருபாலருக்கும் விடுதிகள் தனித்தனியாக உள்ளன.
# தன்சுரா

## வரலாறு

1982 ஆம் ஆண்டில் குசராத் அரசின் தொல்பொருள் துறையைச் சேர்ந்த பி.ஜே. மக்வானா மற்றும் தன்சுராவின் டி.பி.சி.பி.எல். மகளிர் கலை மற்றும் வணிக கல்லூரியைச் சேர்ந்த சுமன்.எச். பாண்டியா ஆகியோர் கிராமத்தின் வடக்கே அமைந்துள்ள கோர்மதி-நி-கான் என்று அழைக்கப்படும் மேட்டில் அகழ்வாராய்ச்சி மேற்கொண்டனர். அகழ்வாராய்ச்சியின்போது 105 செ.மீ ஆழத்தில் மெசோலிதிக் காலத்தைச் சேர்ந்த இரண்டு மனித எலும்புக்கூடுகள் கண்டெடுக்கப்பட்டன அவை வடகிழக்கு தென் மேற்காக உள்ளது. இவற்றில் ஒன்று குழந்தையின் எலும்பு கூடு மற்றொன்று பெரிய மனிதரின் எலும்புக்கூடு ஆகும். மேலும் விலங்குகளின் உடைந்த பற்கள் முதுகு எலும்புகள் மைக்ரோலிதிக் கருவிகள் எ.கா. கத்தி, கருங்கல்லால் செய்யப்பட்ட புள்ளி, செதில் வடிவ சீவுளி, கார்னிலியன் மற்றும் சால்செடோனி(நீலச்சாயல் உடைய வெண்ணிற மணிக்கல் வகை) ஆகியவற்றால் செய்யப்பட்ட, சுத்தம் செய்யப்பயன்படும் கருவி ஆகியவை கண்டெடுக்கப்பட்டன. அதே அகழியில் எலும்புக்கூட்டிற்கு கீழே, எரிந்த நிலையிலான செபு என்ற மாட்டின் இனத்தை சேர்ந்த எலும்புகள், சுத்தியல் கற்கள் மற்றும் நுண்கற்ககாலத்துடன் தொடர்புடைய தானியங்கள் மற்றும் பிற பொருட்களை அறைப்பதற்குப் பயன்படுத்தப்படும் பழங்கால கையால் இயக்கப்படும் கல் கருவி ஆகியவைகள் கண்டெடுக்கப்பட்டுள்ளன.
# ஜல் புயல்

கடுமையான சூறாவளி புயல் ஜல் என்பது 2010 ஆம் ஆண்டு வட இந்தியப் பெருங்கடல் சூறாவளி பருவத்தில் ஐந்தாவது பெயரிடப்பட்ட சூறாவளி புயல் மற்றும் நான்காவது கடுமையான சூறாவளி புயல் ஆகும். தென் சீனக் கடலில் உள்ள ஒரு குறைந்த அழுத்தப் பகுதியிலிருந்து ஜல் உருவானது, இது அக்டோபர் 28 அன்று வெப்பமண்டல காற்றழுத்த தாழ்வு மண்டலமாக மாறியது. ஜல் என்பது ஒரு சமஸ்கிருத வார்த்தை, அதாவது நீர். இந்தியாவில் குறைந்தது 54 பேர் இறந்துவிட்டதாக அறியப்படுகிறது.வெப்பமண்டல காற்றழுத்த தாழ்வு மண்டலமாக, ஜல் தாய்லாந்து மற்றும் மலேசியாவின் சில பகுதிகளில் பலத்த மழையை ஏற்படுத்தியது, இதனால் கடுமையான வெள்ளம் ஏற்பட்டது, இதனால் இரு நாடுகளிலும் முறையே 59 மற்றும் நான்கு பேர் இறந்துவிட்டனர்.இலங்கையில், பலத்த காற்றுடன் கூடிய கனமழையால் சுமார் 80,000 பேர் பாதிக்கப்பட்டனர். தாய்லாந்தில், ஜல் 78 இறப்புகளுக்கு காரணமாக அமைந்தது, இது நாட்டின் 4வது மிக மோசமான வெப்பமண்டல சூறாவளியாகும்.
# ஜல் புயல்

## இந்தியா

வலுவான பருவமழையால் ஏற்கனவே பாதிக்கப்பட்ட கிழக்கு இந்திய கடற்கரைகளுக்கு புயல் எச்சரிக்கை விடுக்கப்பட்டது, இதனால் கடுமையான வெள்ளம் ஏற்பட்டு நூற்றுக்கணக்கான மக்கள் உயிரிழந்தனர், மேலும் பலர் இடம்பெயர்ந்தனர். ஒரிசாவின் கஞ்சம் மற்றும் ஜகத்சிங்பூர் மாவட்டங்களில் புயல் எச்சரிக்கை சமிக்ஞைகள் ஏற்றப்பட்டன.ஆந்திராவின் நான்கு மாவட்டங்களில் இருந்து 70,000 க்கும் மேற்பட்டோர் வெளியேற்றப்பட்டனர், அதிகாரிகள் ஆந்திராவின் உட்புறம் முழுவதும் நிவாரண முகாம்களில் தங்குமிடம் வழங்கினர்.40–50 மீட்புப் பணியாளர்கள் கொண்ட ஐந்து குழுக்கள் ஆந்திராவில் தாழ்வான பகுதிகளுக்கு வந்தன, அங்கு அமைப்பின் தாக்கம் மோசமாக இருக்கும் என்று எதிர்பார்க்கப்பட்டது.
# யாஸ் புயல்

**யாசு புயல்** என்பது மிகக் கடுமையான சூறாவளி புயல் ஆகும். ஒப்பீட்டளவில் வலுவான மற்றும் மிகவும் சேதத்தை ஏற்படுத்திய வெப்பமண்டல சூறாவளியாகும், இது இந்தியாவின் கிழக்கு மாநிலமான ஒடிசாவில் மே 2021 இன் பிற்பகுதியில் கரையைக் கடந்தது, மேலும் மேற்கு வங்காளத்தில் குறிப்பிடத்தக்க தாக்கத்தை ஏற்படுத்தியது. 2021 வட இந்தியப் பெருங்கடல் சூறாவளி பருவத்தின் இரண்டாவது மிகக் கடுமையான சூறாவளி புயல், யாஸ், இந்திய வானிலை ஆய்வுத் துறை முதன்முதலில் மே 23 அன்று கண்காணித்த வெப்பமண்டலக் குழப்பத்திலிருந்து உருவானது. அன்றைய தினம் இந்த அமைப்பு ஆழ்ந்த காற்றழுத்தத் தாழ்வு மண்டலமாக மாறி, அடுத்த நாள் ஒரு சூறாவளி புயலாக தீவிரமடைந்து, யாஸ் என்று பெயர் பெற்றதால், படுகையின் நிலைமைகள் வளர்ச்சிக்கு சாதகமாக இருந்தன. இந்த அமைப்பு வடகிழக்கு நோக்கித் திரும்பும்போது மேலும் தீவிரமடைந்தது, மிதமான காற்று சுழற்சி இருந்தபோதிலும் மே 24 அன்று கடுமையான சூறாவளி புயலாக மாறியது. யாஸ் வடகிழக்கு நோக்கி வேகமாகச் சென்று, வகை 1-க்கு சமமான வெப்பமண்டல சூறாவளியாகவும், மே 25 அன்று மிகக் கடுமையான சூறாவளியாகவும் வலுப்பெற்றதால் ஓரளவு சாதகமான நிலைமைகள் மேலும் தொடர்ந்தன. மே 26 அன்று, மிகவும் கடுமையான சூறாவளி புயலாக, பாலசோருக்கு தெற்கே சுமார் 20 கி.மீ தொலைவில் வடக்கு ஒடிசா கடற்கரையை யாஸ் கடந்தது. நிலச்சரிவில், யாஸ் மேலும் வலுவிழந்து, வடக்கு-வடமேற்கு நோக்கி திரும்பியதால், JTWC மற்றும் IMD ஆகியவை இறுதி எச்சரிக்கைகளை வெளியிட்டன.
# யாஸ் புயல்

## இந்தியா

மின் தடை ஏற்பட்டால் மின்மாற்றிகள் மற்றும் ஜெனரேட்டர்களை இந்திய மத்திய மின் அமைச்சகம் தயார் செய்திருந்தது. தடுப்பூசி சப்ளிமெண்ட் மற்றும் கோவிட்-19 சிகிச்சையில் எந்த இடையூறும் ஏற்படாமல் இருப்பதை உறுதி செய்ய சுகாதார அமைச்சகமும் தயாராக இருந்தது. தொலைத்தொடர்பு அமைச்சகம் அனைத்து தொலைத்தொடர்பு கோபுரங்கள் மற்றும் பரிமாற்றங்களை கண்காணிப்பில் வைத்திருந்தது.இந்திய பிரதமர் நரேந்திர மோடியும் புயலுக்குத் தயாராவதற்கு அவசரக் கூட்டத்தை ஏற்பாடு செய்திருந்தார்.தேசிய பேரிடர் மீட்புப் படை 65 குழுக்களை நிறுத்தியிருந்தது, மேலும் 20 குழுக்களை இருப்பில் வைத்திருந்தது. மேலும், 5 மாநிலங்களில் 115 குழுக்களை தேசிய பேரிடர் மீட்புப் படை நிறுத்தியது.இந்திய ராணுவம், கடற்படை மற்றும் கடலோர காவல்படையின் மீட்பு மற்றும் நிவாரணக் குழுக்கள் ஒடிசா மற்றும் மேற்கு வங்காளத்தின் கடலோர மாவட்டங்களிலும் நிறுத்தப்பட்டுள்ளன. CESC புயலுக்காகக் காவலில் இருந்தது, குறிப்பாக முக்கிய மருத்துவமனைகள் மற்றும் வடிகால் பம்பிங் நிலையங்கள் போன்ற முக்கியமான நிறுவனங்களுக்கு தடையற்ற சேவையை உறுதி செய்தது. கூடுதலாக, வடக்கு ரயில்வே மண்டலம் புது தில்லியில் இருந்து புவனேஸ்வர் மற்றும் பூரிக்கு செல்லும் மற்றும் வரும் பல பயணங்களை ரத்து செய்தது.இதற்கிடையில், மேற்கு ரயில்வே மற்றும் தெற்கு ரயில்வே ஆகியவை ஒடிசாவிற்கு செல்லும் மற்றும் வரும் ரயில்களையும் ரத்து செய்தன. யாஸிலிருந்து இடைப்பட்ட வானிலை முன்னறிவிக்கப்பட்டதால் கொல்கத்தா சர்வதேச விமான நிலையத்தில் விமான சேவைகள் ரத்து செய்யப்பட்டன. மேலும், யாஸ் புயலால் புவனேஸ்வர், ரூர்கேலா மற்றும் துர்காபூர் விமான நிலையங்கள் மே 27 முதல் மூட உத்தரவிடப்பட்டன.யாஸின் மழை அச்சுறுத்தலைக் காரணம் காட்டி, ஐஎம்டி மே 25 அன்று ஒடிசாவில் உள்ள மயூர்பஞ்ச், ஜஜ்பூர், கட்டாக், கோர்தா மற்றும் பூரி ஆகிய இடங்களில் ஆரஞ்சு எச்சரிக்கையை வெளியிட்டது. இதற்கிடையில், இந்த அமைப்பு காரணமாக அதே நாளில் கேந்திரபாரா, ஜகத்சிங்பூர், பத்ராக் மற்றும் பாலசோருக்கு துறையால் சிவப்பு எச்சரிக்கை விடுக்கப்பட்டது. உள்துறை அமைச்சகம் அமித் ஷா மேற்கு வங்கம், ஒடிசா மற்றும் ஆந்திரப் பிரதேசத்தில் உள்ள அதிகாரிகளுக்கு மெய்நிகர் கூட்டத்தில் மருத்துவமனைகள் மற்றும் தடுப்பூசி மையங்களில் மின்சார விநியோகத்தைத் தயாரிக்க அறிவுறுத்தினார்.யாஸ் புயல் மே 25 ஆம் தேதி முதல் நகரத்தில் அனைத்து கப்பல் போக்குவரத்து நடவடிக்கைகளையும் நிறுத்தி வைக்க கொல்கத்தா துறைமுகம் தொடங்கியது. புயல் காரணமாக இந்திய கடலோர காவல்படை அறிவுறுத்தியதன் பேரில் அன்று வங்காள விரிகுடாவில் இருந்ததாகக் கூறப்பட்ட 265 படகுகளும் துறைமுகத்திற்குத் திரும்பின. கிழக்கு மிட்னாபூர், மேற்கு மிட்னாபூர் மற்றும் ஜார்கிராமில் உள்ள கடலோர மற்றும் தாழ்வான பகுதிகளுக்கு மே 24 ஆம் தேதி வெளியேற்றங்கள் தொடங்கப்பட்டன, ஒரு மில்லியனுக்கும் அதிகமான மக்கள் வெளியேற்றப்பட்டனர். இதற்கிடையில், ஜார்க்கண்டில் யாஸ் பலவீனமடைந்ததால், பலத்த காற்று மற்றும் கனமழையின் அச்சுறுத்தல் காரணமாக வெளியேற்றங்கள் உத்தரவிடப்பட்டன.புயலின் அணுகுமுறை காரணமாக அதிகாரிகள் வழங்கிய பேரிடர் முகாம்களுக்கு 600,000 க்கும் மேற்பட்ட நபர்கள் செல்ல அறிவுறுத்தப்பட்டனர்.
# இராதா சரண் சா

**இராதா சரண் சா** (*Radha Charan Sah*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் போஜ்பூர் மாவட்டம் ஆரா பகுதியினைச் சேர்ந்தவர். பள்ளிக் கல்வியினை முடித்துள்ள இராதா சரண் சா ஐக்கிய ஜனதா தளம் கட்சியினைச் சார்ந்தவர். இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சந்தேசு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கோனி புயல்

தீவிர வெப்பமண்டல சூறாவளி கோனி என்பது ஜனவரி 2000 ஆம் ஆண்டின் பிற்பகுதியில் மொரிஷியஸ் மற்றும் ரீயூனியன் இரண்டையும் பாதித்த ஒரு வலுவான வெப்பமண்டல சூறாவளியாகும். ஜனவரி 24, 2000 அன்று, மடகாஸ்கருக்கு கிழக்கே ஒரு வெப்பமண்டல குழப்பம் உருவானது. மிதமான காற்று வெட்டு இருந்தபோதிலும், அது படிப்படியாக வலுவடைந்து கரையை விட்டு வெளியேறியது, ஜனவரி 25 ஆம் தேதி பிற்பகுதியில், வெப்பமண்டல புயல் நிலையை அடைந்ததாக நம்பப்பட்டது. பொதுவாக தென்கிழக்கே திரும்பிய பிறகு, கோனி ஜனவரி 27 அன்று சூறாவளி தீவிரத்தை அடைந்தது. விரைவான தீவிரம் ஏற்பட்டது. நன்கு வரையறுக்கப்பட்ட கண் உருவாகிய சிறிது நேரத்திலேயே, கோனி ஜனவரி 28 அன்று 0000 UTC இல் ஒரு தீவிர வெப்பமண்டல சூறாவளியாக உச்ச தீவிரத்தை அடைந்தது. அதன் பிறகு, கண்ணைச் சுற்றி இடியுடன் கூடிய மழை விரைவாகக் குறைந்து அதிகரித்த காற்று வெட்டு காரணமாக கோனி மெதுவாக பலவீனமடைந்தது. மொரிஷியஸை அச்சுறுத்திய பிறகு, கோனி பின்னர் தென்மேற்கு நோக்கித் திரும்பி, ஜனவரி 28 ஆம் தேதி பிற்பகுதியில் ரீயூனியனுக்கு மிக அருகில் சென்றது. அன்று மாலையில் சிறிது நேரம் தீவிரத்தில் சரிந்த பிறகு, கோனி விரைவில் ஒழுங்கமைக்கப்படவில்லை, ஜனவரி 29 அன்று நண்பகலில், கண் வரையறுக்கப்படவில்லை. அடுத்த நாள், கோனி ஒரு கடுமையான வெப்பமண்டல புயலாக பலவீனமடைந்தது. மேலும் பலவீனமடையும் என்ற முன்னறிவிப்புகள் இருந்தபோதிலும், ஜனவரி 31 ஆம் தேதியின் பெரும்பகுதிக்கு கோனி அதன் தீவிரத்தைத் தக்க வைத்துக் கொண்டது. இருப்பினும், பிப்ரவரி 1 ஆம் தேதி பலவீனம் மீண்டும் தொடங்கியது மற்றும் பிப்ரவரி 2 ஆம் தேதி புயல் ஒரு கூடுதல் வெப்பமண்டல சூறாவளியாக மாறியது. இரண்டு நாட்களுக்குப் பிறகு, கோனி மற்றொரு குறைந்த காற்றழுத்தத் தாழ்வுப் பகுதியுடன் இணைந்தது.
# பலூசிசுதான் கருப்பு கரடி

**பலூசிசுதான் கருப்பு கரடி** (*அர்சசு திபெத்தானசு ஜெட்ரோசியானசு*) என்பது தெற்கு பாக்கித்தான் மற்றும் ஈரானின் டோபா காகர் மலைத்தொடரில் காணப்படும் ஆசிய கருப்பு கரடியின் ஒரு துணையினமாகும். இது வழக்கத்திற்கு மாறாக மெல்லிய மேலோடு கொண்டது. மற்ற துணையினங்களை விட வெப்பமான காலநிலையில் வாழ்கிறது. இது மற்ற துணையினங்களை விட அதிகமாக பழங்களையும் நுகரக் கூடியதாகும்.
# பலூசிசுதான் கருப்பு கரடி

## சிறப்பியல்புகள்

பலூசிசுதான் கருப்பு கரடி, கருப்பு முதல் செம்பழுப்பு நிறத்தில் குறுகிய, கரடுமுரடான உரோமங்களைக் கொண்டுள்ளது. இது மற்ற துணையினங்களை விட சிறியது. தலை மற்றும் உடல் நீளம் 80 செ.மீ. (வால் உட்பட).
# பலூசிசுதான் கருப்பு கரடி

## வாழிடம்

பலூசிசுதான் கருப்பு கரடி தென்மேற்கு பாக்கித்தானில் உள்ள பலூசிசுதானின் மலைப்பகுதிகளில் வாழ்கிறது. இது சுலைமான் மலைகள், குசுதார் மாவட்டம் மற்றும் கரான் மாவட்டத்தில் பதிவு செய்யப்பட்டுள்ளது.
# பலூசிசுதான் கருப்பு கரடி

## அச்சுறுத்தல்கள்

பலூசிசுதான் கருப்பு கரடிகள் உள்ளூர் மக்களால் பிடிக்கப்படுகின்றன. இவர்கள் இவற்றை கலைக்கூத்தில் கரடி தூண்டுதலுக்காக செல்லப்பிராணிகளாக வளர்க்கின்றனர். கரடி வேட்டையில் கரடியின் நகங்கள் மற்றும் கோரைப் பற்கள் பிடுங்கப்பட்டு வேட்டை நாய்களுடன் சண்டையிட விடப்படுகின்றன. உள்ளூர் மற்றும் நாடோடி மேய்ப்பர்கள் தங்கள் கால்நடைகளை கரடி பிரதேசத்தில் மேய்ச்சலுக்கு அனுமதித்து, உள்ளூர் கரடிகளைக் கொல்கின்றனர். இவர்கள் இக்கரடிகள் தங்கள் கால்நடைகளைக் கொல்வதாக குற்றம் சாட்டுகிறார்கள். பித்தப்பை போன்ற உடல் பாகங்களை மருந்துகளுக்காக வேட்டையாடுவதும் இந்த துணையினத்திற்கு அச்சுறுத்தலாக உள்ளது.
# பலூசிசுதான் கருப்பு கரடி

## பாதுகாப்பு

பாக்கித்தானில், பலூசிசுதான் கருப்பு கரடி மிக அருகிய இனமாக இருப்பதாக கருதப்படுகிறது.
# தர்பார்

தர்பாரில் பேரரசர் ஷாஜகான் மற்றும் இளவரசன் அவுரங்கசீப், ஆண்டு 1650]]  
**தர்பார்** (*Durbar*) என்பது பாரசீக மொழியில் மன்னருக்கு ஆலோசனை கூறும் சான்றோர் அவை அல்லது **அரசவை** எனப்பொருள்படும். இதனைத் தமிழில் **அரசவை** என்பர். இதனை தர்பார் மண்டபம் என்று அழைப்பர். முகலாயப் பேரரசர் அக்பர் இரண்டு தர்பார் மண்டங்களைக் கொண்டிருந்தார். ஒரு தர்பார் மண்டபத்தில் தன் அமைச்சர்களுடன் ஆலோசனை செய்வதற்கும், மற்றொரு தர்பார் மண்டபத்தில் பொதுமக்களின் கோரிக்கைகளை கேட்பதற்கும் நிறுவப்பட்டது. மன்னர்களின் பெருமையை உணரத்தக்க வகையில் தர்பார் மண்டபம் சித்திர வேலைப்பாடுகளுடன் நன்கு அலங்கரிப்பர்.*தர்பார்* என்பது ஒரு நாட்டினை ஆளும் மைய நிர்வாகக் குழுவாக இருந்தது. தர்பார் ஆலோசனைகளில் பெண்கள் நேரடியாகக் கலந்து கொள்லாமல், தர்பார் மண்டபத்தின் மாடத்தில் அமர்ந்து தர்பார் நடவடிக்களை காண்பர்.  
பிரித்தானிய இந்தியாவின் ஆட்சியின் மேற்கு இந்தியாவில் பரோடா இராச்சியம்|பரோடா, மைசூர், ஜெய்ப்பூர், ஜோத்பூர், ஜெய்சல்மோர் போன்ற புகழ் பெற்ற சுதேச சமஸ்தான மன்னர்கள் மலைக்கோட்டையில் அரண்மனைகளுடன் கூடிய தர்பார் மண்டபத்தில் அமைச்சர்கள், படைத்தலைவர்கள் புடைசூழ ஆட்சி செய்தனர்.  
தென்னிந்தியாவில் மைசூர் மற்றும் ஐதராபாத் சுதேச சமஸ்தான மன்னர்கள் அழகிய அரண்மனைகளில் தர்பார் மண்டபங்களில் அரசாட்சியை நிர்வகித்தனர்.
# அனிர்பன் மகாபத்ரா

**அனிர்பன் மகாபத்ரா** (*Anirban Mahapatra*) இந்தியாவைச் சேர்ந்த ஒரு நுண்ணுயிரியலாளர் ஆவார். 2022 ஆம் ஆண்டு முதல் அமெரிக்க நுண்ணுயிரியல் சங்கத்தின் தலையங்க இயக்குநராக உள்ளார். இரண்டு பிரபலமான அறிவியல் புத்தகங்களை எழுதியுள்ளார். முன்னதாக, அமெரிக்க வேதியியல் சங்கத்தில் ஒரு தலையங்கக் குழுவிற்கு தலைமை தாங்கினார். இவரது அறிவியல் பத்திகள் இலண்டனிலிருந்து வெளிவரும் தி மார்னிங் காண்டெக்சுட்டு பத்திரிகையிலும் வெளியிடப்பட்டுள்ளன.
# அனிர்பன் மகாபத்ரா

## வெளியீடுகள்

மகாபத்ரா இரண்டு பிரபலமான அறிவியல் புத்தகங்களை எழுதியுள்ளார்:  
கோவிட்-19:பெங்குயின் ரேண்டம் அவுசு இந்தியா பதிப்பகத்தால் வெளியிடப்பட்ட புனைகதைகளிலிருந்து உண்மைகளைப் பிரிக்கும் புத்தகம்.  
மருந்துகள் வேலை செய்யாதபோது: இயக்கர்நாட் புக்சு வெளியிட்ட நவீன மருத்துவத்தை முடிவுக்குக் கொண்டுவரக்கூடிய மறைக்கப்பட்ட தொற்றுநோய்.  
சுகுமார் ரங்கநாதன் தி இந்துசுத்தான் டைம்சில் கோவிட்-19: புனைகதையிலிருந்து உண்மையைப் பிரித்தல் என்ற தலைப்பிலான புத்தகத்தை மதிப்பாய்வு செய்தார். தேவங்சூ தத்தா அதை பிசினசு சிடாண்டர்டில் மதிப்பாய்வு செய்தார். இரஞ்சோனா பானர்ச்சி தி ஏசியன் ஏச்சில் புத்தகத்தை மதிப்பாய்வு செய்தார்.  
சுசேதா தாசுகுப்தா, மருந்துகள் வேலை செய்யாதபோது: இயக்கர்நாட் புக்சு வெளியிட்ட நவீன மருத்துவத்தை முடிவுக்குக் கொண்டுவரக்கூடிய மறைக்கப்பட்ட தொற்றுநோய் என்ற புத்தகத்தை தி ஏசியன் ஏச்சில் மதிப்பாய்வு செய்தார். சோமா தாசு, தி ஃபைனான்சியல் எக்சுபிரசில் புத்தகத்தை மதிப்பாய்வு செய்தார். இந்தப் புத்தகம் இந்தியா டுடேவின் வலையொலியில் இடம்பெற்றது.
# கோப்பாய் மாவீரர் துயிலுமில்லம்
# பெருவனம் குட்டன் மாரார்

**பெருவனம் குட்டன் மாரார்** (*Peruvanam Kuttan Marar*) என்பவர் ஒரு செண்டை இசைக் கலைஞராவார். இவர் கேரளத்தில் பல பிரபலமான பாரம்பரிய இசை நிகழ்ச்சிகளை வழிநடத்துகிறார். கலைத்துறையில் இவர் செய்த சேவைக்காகளுக்காக இந்தியாவில் குடிமக்களுக்கு வழங்கப்படும் மூன்றாவது மிக உயரிய விருதான பத்மசிறீ விருது 2011 ஆம் ஆண்டு இவருக்கு வழங்கப்பட்டது.
# பெருவனம் குட்டன் மாரார்

## துவக்க கால வாழ்க்கை

பெருவனம் குட்டன் மாரார் கேரளத்தின் திருச்சூரில் உள்ள பெருவனத்தில் செண்டை இசைக் கலைஞர்கள் கொண்ட குடும்பத்தில் பிறந்தார். இவரின் தாத்தா, பெருவனம் நாராயண மாரார், தந்தை, பெருவனம் அப்பு மாரார் ஆகியோரும் நன்கு அறியப்பட்ட செண்டை இசைக் கலைஞர்களாவர். இவரின் தந்தை குமாரபுரம் அப்பு மாரார் மற்றும் ஸ்ரீநாராயணபுரம் அப்பு மாரார் ஆகியோர் இவரது ஆசிரியர்களாவர். இவர் தனது 10வது வயதில் செண்டை இசைக் கலைஞராக அறிமுகமானார். பெருவனம் மகாதேவர் கோவில் உட்பட அருகில் உள்ள கோவில்களில் நடந்த திருவிழாக்களில் நிகழ்ச்சிகளை நடத்தினார். 20 வயதில் செர்புவிலுள்ள சி. என்.என். ஆடவர் உயர்நிலைப் பள்ளியில் எழுத்தராக பணிக்குச் சேர்ந்தார். <sup>&#x5B; *<span title="This claim needs references to reliable sources. (March 2018)">மேற்கோள் தேவை</span>* &#x5D;</sup>
# பெருவனம் குட்டன் மாரார்

## கலை வாழ்க்கை

திருச்சூர் பூரம், பெருவனம் பூரம், கொல்லம் பூரம், குருவாயூர் கோவில் திருவிழாக்கள் உட்பட கேரளத்தின் முக்கிய கோவில் திருவிழாக்களில் குட்டன் மாரார் செண்டை அடித்துள்ளார். இவர் திருச்சூர் பூரத்தின் புகழ்பெற்ற இளஞ்சிதரா மேளத்தை வழிநடத்துகிறார். குட்டன் மாரார் 1977 முதல் இளஞ்சிதரா மேளத்தில் இசைக்கத் தொடங்கினார் மற்றும் 1999 முதல் அதன் *பிரமணியாக* இருந்தார்.  
பெருவனம் கூட்டன் மாரார் செண்டை வாசித்த கோயில்களின் (பகுதி) பட்டியல் :  
1. புதுக்கோடு பகவதி கோயில்
1. புத்தூர் திருப்புரைக்கால் பகவதி கோவில்
1. பனங்காடு மகா கணபதி கோயில்
1. திருப்புனித்துரா பூர்ணத்ரயீச கோயில்
1. வைக்கம் மகாதேவர் கோயில்
1. குருவாயூர் கோயில்
1. பள்ளத்தம்குல்லங்கரா பகவதி கோவில், எர்ணாகுளம்
1. இலங்குன்னபுழா கோவில், எர்ணாகுளம்
1. குட்டநெல்லூர் கோயில், திருச்சூர்
1. மணலாறுகாவு கோவில், திருச்சூர்
1. புழக்கரக்காவு கோவில், மூவாட்டுப்புழா
1. பரமேக்காவு கோயில்
1. வடக்குநாதன் கோயில்
1. சேர்ப்பு பகவதி கோவில், சேர்ப்பு
1. தாமரகுளங்கரா கோவில், திரிபுனித்துரா
1. கொட்டாரம் பகவதி கோவில். மரடு
1. எர்ணாகுளம் சிவன் கோயில்
1. பெருவனம் கோயில்
1. ஆராட்டுப்புழா கோயில்
1. சீனகதூர் கோயில்
1. மல்லியூர் மகா கணபதி கோவில்
1. இரிஞ்சாலகுடா கோயில்
1. கொடுந்திரபுளி துர்காஷ்டமி (ம) மகாநவமி நவராத்திரி விழா, பாலக்காடு
1. செர்புளச்சேரி பகவதி கோவில்
1. பாலியம் சிவன் கோயில்
1. மகாதேவா கோவில், ராஜாக்காடு
1. பிலக்காடு இராமன்குளங்கரா ஐயப்பன் கோவில்
1. திருவார்ப்பு கிருஷ்ண சுவாமி கோயில், கோட்டயம்
1. மண்ணுத்ருக்கோவில் மகாவிஷ்ணு கோவில், புல்லாழி, திருச்சூர்  
பெருவனம் குட்டன் மாராருடன் தொடர்ந்து நிகழ்ச்சிகளில் இசைக்கும் கலைஞர்களின் (பகுதி) பட்டியல். :  
1. திருவல்லா ராதாகிருஷ்ணன்
1. பெருவனம் சதீஷன் மாரார்
1. கெளத் அரவிந்தாக்ஷன் மாரார்
1. பழுவில் ரகு மாரர்
1. சோவல்லூர் மோகனன் நாயர்
1. சோவல்லூர் மோகனன் வாரியர்
1. பெருவனம் கார்த்திக் மாரார்  
1. அந்திக்காடு ராமச்சந்திரன்
1. அந்திக்காடு பத்மனாபன்
1. பெருவனம் சங்கரநாராயணன்
1. பெருவனம் சிவன்
1. பெருவனம் பிரகாசன்
1. பெருவனம் கிருஷ்ணன்
1. மணியம்பரம்பில் மணி நாயர்
1. கிழூட் நந்தனன்
# பெருவனம் குட்டன் மாரார்

## பரவலர் பண்பாட்டில்

சி. வேணுகோபால் மற்றும் கே. ராமச்சந்திரன் ஆகியோர் குட்டன் மாராரைப் பற்றிய 45 நிமிட ஆவணப்படத்தை *பிரணதி* என்ற பெயரில் தயாரித்தனர்.
# பெருவனம் குட்டன் மாரார்

## விருதுகள்

1. கேலி மேலசூர்யன் விருது 2012
1. சங்கீத நாடக அகாடமி பெல்லோஷிப் 2012
1. பல்லவூர் புரஸ்காரம் 2012
1. 2011 ஆம் ஆண்டு பத்மசிறீ விருது
1. 2010 இல் கேரள சங்கீத நாடக அகாடமி பெல்லோஷிப்
1. கேரள சங்கீத நாடக அகாடமி விருது 2001
1. வீரஸ்ரிங்காலா 2000
1. ஆராட்டுப்புழா ஸ்ரீ சாஸ்தா விருது
1. ஸ்ரீ குருவாயூரப்பன் விருது
1. கெலியின் நம்பிக்கைக்குரிய கலைஞர் விருது 1999
1. கெலியின் தங்க சங்கு 2005
1. கெலியின் வாழ்நாள் சாதனையாளர் விருது 2009
1. கலா தர்பணா விருது
1. நடா பூர்ணத்ராய் விருது
1. ஆதாரனீயம் விருது
1. மேள கால சக்ரவர்த்தி
1. வாத்யோதம விருது
1. மேலக்கலாநிதி
# தேசிய நெடுஞ்சாலை 229 (இந்தியா)

**தேசிய நெடுஞ்சாலை 229** (*National Highway 229*) என்பது இந்தியாவின் நாகாலாந்தில் உள்ள தேசிய நெடுஞ்சாலை 29யின் ஒரு கிளைச்சாலையாகும். இந்த தேசிய நெடுஞ்சாலை திமாப்பூர் துணைச் சிறையில் அருகே தேசிய நெடுஞ்சாலை 29 உடன் அதன் சந்திப்பிலிருந்து தொடங்கி, தாஹெகு, சுமுக்கேதிமா நகரங்களை இணைத்து நாகாலாந்து மாநிலத்தில் தேசிய நெடுஞ்சாலை 29வுடன் அதன் சந்திப்பில் முடிவடைகிறது. இது சூலை 28, 2016 அன்று தேசிய நெடுஞ்சாலை 229 என அறிவிக்கப்பட்டது. இந்த நெடுஞ்சாலை 19 கிமீ நீளமானது.
# தேசிய நெடுஞ்சாலை 229 (இந்தியா)

## சந்திப்புகள்

: திமாப்பூர் துணைச் சிறை அருகே முனையம்
# விக்கிப்பீடியா:Statistics/December 2025

| Date | Pages | Articles | Edits | Users | Files | Activeusers | Deletes | Protects |
| --- | --- | --- | --- | --- | --- | --- | --- | --- |
# தேசிய நெடுஞ்சாலை 329 (இந்தியா)

**தேசிய நெடுஞ்சாலை 329** (*National Highway 329 (India)*) பொதுவாக **தே. நெ. 329** என குறிப்பிடப்படுகிறது. தேசிய நெடுஞ்சாலை 329 இந்தியாவின் அசாம் மாநிலம் வழியாக செல்கிறது.  
இந்தச் நெடுஞ்சாலை அசாமில் கர்பி ஆங்கலாங், ஹோஜாய் மாவட்டத்திற்கு இடையில் செல்கிறது. இது திஃபு வழியாக மாஞ்சாவில் தொடங்கி லாம்டிங்கில் முடிவடைகிறது. இதன் மொத்த நீளம் 52 கிமீ ஆகும்.
# தேசிய நெடுஞ்சாலை 329 (இந்தியா)

## வழித்தடம்

மஞ்ஜா-திபு-லாம்டிங்  
அசாம்
: மாஞ்சாவில் முனையம்
: திபு பகுதியில்
: லாம்டிங் அருகே முனையம்
# தேசிய நெடுஞ்சாலை 329அ (இந்தியா)

**தேசிய நெடுஞ்சாலை 329அ** (*National Highway 329A (India)*) பொதுவாக **தே. நெ. 329அ** என குறிப்பிடப்படுகிறது. தேசிய நெடுஞ்சாலை 329அ இந்தியாவின் அசாம், நாகலாந்து மாநிலங்கள் வழியாக செல்கிறது. இதன் மொத்த நீளம் 36 கிமீ ஆகும்.
# தேசிய நெடுஞ்சாலை 329அ (இந்தியா)

## வழித்தடம்

- திபு – திமாப்பூர்.
# தேசிய நெடுஞ்சாலை 329அ (இந்தியா)

## சந்திப்புகள்

: திபு அருகே முனையம்
: இரங்காப்பகர் அருகே முனையம் (திமாப்பூர்).
# தேசிய நெடுஞ்சாலை 130ஆ (இந்தியா)

**தேசிய நெடுஞ்சாலை 130ஆ (இந்தியா)** (*National Highway 130B (India)*) பொதுவாக **தே. நெ. 130ஆ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 30-இன் ஒரு கிளைச்சாலையாகும். தேசிய நெடுஞ்சாலை 130ஆ இந்தியாவின் சத்தீசுகர் மாநிலத்தின் வழியாகச் செல்கிறது.
# தேசிய நெடுஞ்சாலை 130ஆ (இந்தியா)

## வழித்தடம்

தேசிய நெடுஞ்சாலை 130ஆ ராய்ப்பூரில் தேசிய நெடுஞ்சாலை 30இல் தொடங்கி பலாரி, பலோடா பஜார், கசடோல் வழியாகச் சத்தீசுகர் மாநிலத்தில் உள்ள சாரங்கர் அருகே தேசிய நெடுஞ்சாலை 153-ல் அதன் சந்திப்பில் முடிவடைகிறது.
# தேசிய நெடுஞ்சாலை 130ஆ (இந்தியா)

## சந்திப்புகள்

: ராய்ப்பூர் அருகே முனையம்
: சரன்கர் அருகே முனையம்
# சுசான் யோவெட்-ஆசுட்

**சுசான் யோவெட்-ஆசுட்** (* Suzanne Jovet-Ast *) (1914–2006) என்ற பெண் தாவரவியலாளர், பிரான்சு நாட்டின் இயற்கை வரலாற்று அருங்காட்சியகத்தில் முதன்மையாக பணியாற்றியவர் ஆவார்.
# சுசான் யோவெட்-ஆசுட்

## வாழ்க்கை

சுசான் யோவெட்-ஆசுட் 1914 ஆம் ஆண்டு பிப்ரவரி 8ஆம் நாள், பிரான்சு தலைநகரான பாரிசில் பிறந்தார். 1932 ஆம் ஆண்டு கல்வித்தகுதியைப்(Baccalauréat) பெற்றார்..  
1942 ஆம் ஆண்டில், *பியர் அலார்ச்சு* (Pierre Allorge) அவர்களின் வழிகாட்டுதலின் கீழ், அவர் கிரிப்டோகாம் சூழலியல் ஆய்வகத்தில் ஒரு தயாரிப்பாளராக இருந்தார். 1943 ஆம் ஆண்டில், 'இந்தோசீனாவின் அனோனேசியே பற்றிய ஆய்வு: இலை உடற்கூறியல், புவியியல் பரவல்' என்ற தலைப்பிலான தனது முனைவர் பட்ட ஆய்வறிக்கையை வெளியிட்டார். மேலும், [[பிரான்சின் நாட்டின் இயற்கை வரலாற்று அருங்காட்சியகத்தில் பணியாற்றியபோது (1943) முனைவர் பட்டத்தையும் பெற்றார். இந்த அருங்காட்சியகத்தில்தான் பிரெஞ்சு தாவரவியலாளர் பால் ஜோவெட்டைச் சந்தித்து. அவர்கள் 1939 இல் திருமணம் செய்து கொண்டனர்..
# சுசான் யோவெட்-ஆசுட்

## பன்னாட்டு பெயர்சுருக்கத் தரக்குறியீடு

- 58 தாவரங்களில் இவரது பெயர்சுருக்கம் நிறுவப்பட்டுள்ளது.
# அனிந்தியா தாசு

**அனிந்தியா தாசு** (*Anindya Das*) இந்தியாவைச் சேர்ந்த ஓர் இயற்பியலாளர் ஆவார். பரிசோதனை அமுக்கப்பட்ட பொருள் இயற்பியல் துறையில் இவர் பணிபுரிகிறார். ஏழு அறிவியல் துறைகளில் பன்னிரண்டு பேரில் ஒருவராக 45 வயதுக்குட்பட்ட விஞ்ஞானிக்கு வழங்கப்படும் பரிசான சாந்தி சுவரூப் பட்நாகர் பரிசு இவருக்கு வழங்கப்பட்டது. இயற்பியல் அறிவியலில் 2022 ஆம் ஆண்டிற்கான அறிவியல் மற்றும் தொழில்நுட்பத்திற்காக இப்பரிசு இவருக்குக் கிடைத்தது.  
அனிந்தியா தாசு கல்கத்தா பல்கலைக்கழகத்தின் கீழ் உள்ள ராமகிருட்டிணா மிசன் வித்யாமந்திராவில் தனது இளநிலைப் பட்டத்தையும், இந்திய அறிவியல் நிறுவனத்தில் முதுநிலை மற்றும் முனைவர் பட்டத்தையும் முடித்தார். இந்திய அறிவியல் நிறுவனத்தில் சேருவதற்கு முன்பு வெய்சுமேன் நிறுவனத்தில் முனைவர் பட்ட மேலாய்வாளர் பதவியை வகித்தார். தற்போது அங்கு இணைப் பேராசிரியராக உள்ளார்.
# தோரா ஆல்ட்பீர்

**தோரா ஆல்ட்பீர்** (*Dora Altbir*) சிலி நாட்டைச் சேர்ந்த ஓர் இயற்பியலாளர் ஆவார். 1961 ஆம் ஆண்டு பிப்ரவரி மாதம் 21 ஆம் தேதியன்று இவர் பிறந்தார். மீநுண் அறிவியல், மீநுண் தொழில்நுட்பம் ஆகிய துறைகளில் இவர் நிபுணத்துவம் பெற்றுள்ளார். காந்த மீநுண் கட்டமைப்புகளின் தத்துவார்த்த ஆய்வில் இவர் செய்த பணிக்காக 2019 ஆம் ஆண்டில் இவருக்கு தேசிய துல்லிய அறிவியல் பரிசு (சிலி) வழங்கப்பட்டது. தற்போது இவர் சிலியின் சாண்டியாகோ பல்கலைக்கழகத்தில் பேராசிரியராக உள்ளார்.  
ஆல்ட்பீர் மீநுண் அறிவியல் மற்றும் மீநுண் தொழில்நுட்ப வளர்ச்சி மையத்தின் இயக்குநராகவும், சிலியின் அறிவியல் மற்றும் தொழில்நுட்ப ஆராய்ச்சி இயக்குநரகத்தில் இயக்குநராகவும் உள்ளார். சிலி அறிவியல் அகாடமியின் தொடர்பு உறுப்பினராகவும் உள்ளார்.
# டினா புயல்

தீவிர வெப்பமண்டல சூறாவளி டினா என்பது ரீயூனியனின் சில பகுதிகளில் வரலாறு காணாத வெள்ளத்தை ஏற்படுத்திய ஒரு சூறாவளியாகும். ஜனவரி 15, 2002 அன்று சாகோஸ் தீவு<nowiki/>க்கூட்டத்திற்கு அருகில் ஏற்பட்ட வெப்பமண்டலக் குழப்பத்திலிருந்து தோன்றிய டினாவின் முன்னோடி, வெப்பமண்டல சூறாவளிக்கு சாதகமான ஒரு பிராந்தியத்திற்குள் விரைவாக வளர்ந்தது. ஜனவரி 17 ஆம் தேதிக்குள், இந்த அமைப்பு தென்மேற்கு நோக்கி நகர்ந்து வெப்பமண்டல காற்றழுத்த தாழ்வு மண்டலமாக அறிவிக்கப்பட்டதால் போதுமான ஒழுங்கமைக்கப்பட்ட வெப்பச்சலனத்தை உருவாக்கியது. அதன் பிறகு விரைவில் விரைவான தீவிரம் ஏற்பட்டது, ஜனவரி 18 அன்று இந்த அமைப்பு மணிக்கு 120 கிமீ (75 மைல்) வேகத்தில் காற்று வீசியது. ஜனவரி 20 ஆம் தேதி தினா அதன் உச்ச தீவிரத்தை ஒரு தீவிர வெப்பமண்டல சூறாவளியாக அடைந்தது, அதிகபட்சமாக மணிக்கு 215 கிமீ (135 மைல்) வேகத்தில் காற்று வீசியது. தாக்கும் வலிமையை அடைந்த சில மணிநேரங்களுக்குப் பிறகு, புயல் ரோட்ரிக்ஸ் தீவை அதன் வடக்கே சுமார் 150 கிமீ (95 மைல்) கடந்து சென்றது. ஜனவரி 21 ஆம் தேதி, புயல் மொரிஷியஸ் மற்றும் ரீயூனியனை ஒரு தீவிர வெப்பமண்டல சூறாவளியாகத் தாக்கி தெற்கு நோக்கி திரும்பியது. தெற்கு நோக்கிய பாதையில் சென்றவுடன், நிலையான பலவீனம் ஏற்பட்டு, ஜனவரி 25 அன்று இந்த அமைப்பு ஒரு கூடுதல் வெப்பமண்டல சூறாவளியாக மாறியது. புயலின் எச்சங்கள் தென்கிழக்கு நோக்கி துரிதப்படுத்தப்பட்டு, ஜனவரி 28 அன்று கடைசியாக ஒரு துருவப் பள்ளத்தாக்கில் உறிஞ்சப்படுவதற்கு முன்பு கவனிக்கப்பட்டன.
# கேமட் சூறாவளி

தென்மேற்கு இந்தியப் பெருங்கடலில் உள்ள ரீயூனியன் தீவில் ஒன்பது நாட்களில் 5.5 மீ (18 அடி) க்கும் அதிகமான மழையைப் பொழிந்த, பதிவான மிகவும் ஈரப்பதமான வெப்பமண்டல சூறாவளிகளில் ஒன்று தீவிர வெப்பமண்டல சூறாவளி கேமட். 2006–07 தென்மேற்கு இந்தியப் பெருங்கடல் சூறாவளி பருவத்தின் ஏழாவது பெயரிடப்பட்ட புயலான கேமட் பிப்ரவரி 19 அன்று டியாகோ கார்சியாவின் தெற்கே வெப்பமண்டல தொந்தரவாக உருவானது. இது பொதுவாக மேற்கு நோக்கி நகர்ந்து, படிப்படியாக தீவிரமடைந்து, பிப்ரவரி 23 அன்று வெப்பமண்டல சூறாவளி நிலையை அடைந்தது. இரண்டு நாட்களுக்கு, கேமட் மஸ்கரேன் தீவுகளின் வடமேற்கே ஒரு தீவிர வெப்பமண்டல சூறாவளியாக நின்றது, இதன் போது அது 10 நிமிடங்களில் அதிகபட்சமாக 165 கிமீ/மணி (105 மைல்) வேகத்தில் காற்று வீசியது என்று ரீயூனியனில் உள்ள மெட்டியோ-பிரான்ஸ் வானிலை ஆய்வு மையம் (MFR) தெரிவித்துள்ளது. அமெரிக்காவை தளமாகக் கொண்ட கூட்டு சூறாவளி எச்சரிக்கை மையம் (JTWC) 1 நிமிடத்தில் 195 கிமீ/மணி (120 மைல்) என்ற அதிகபட்ச காற்றை மதிப்பிட்டுள்ளது, இது சஃபிர்-சிம்ப்சன் அளவுகோலில் வகை 3 க்கு சமம். நான்கு நாட்கள், கேமட் ரீயூனியனில் இருந்து 400 கிமீ (250 மைல்) தொலைவில் இருந்தது, பின்னர் தெற்கு நோக்கி விரைந்தது. மார்ச் 2 அன்று, கேமட் மடகாஸ்கரின் தென்கிழக்கே ஒரு வெப்பமண்டல சூறாவளியாக மாறியது. MFR புயலை மேலும் நான்கு நாட்களுக்கு கண்காணித்தது.
# காத்தோர்ன் மூஞ்சூறு

**காத்தோர்ன் மூஞ்சூறு** (*Gathorne's shrew*) அல்லது காத்தோர்ன் வெள்ளைப் பல் மூஞ்சூறு (*குரோசிடுரா காத்தோர்னி* ) என்பது *சோரிசிடே* குடும்பத்தைச் சேர்ந்த ஒரு பாலூட்டி சிற்றினமாகும். இது வட இந்தியாவில் மட்டுமே காணப்படும் அகணிய உயிரி ஆகும்.
# காத்தோர்ன் மூஞ்சூறு

## வகைப்பாட்டியல்

இந்த சிற்றினத்தின் மாதிரிகள் 1913ஆம் ஆண்டிலேயே சேகரிக்கப்பட்டிருந்தாலும், இந்த சிற்றினம் முதன்முதலில் ஒரு நூற்றாண்டுக்குப் பிறகு, 2013இல் விவரிக்கப்பட்டது. இது இங்கிலாந்து விலங்கியல் நிபுணர் காதோர்ன் காதோர்ன்-ஹார்டி, கிராண்ட்புரூக்கின் 5வது ஏர்ல் ஆகியோரின் நினைவாக பெயரிடப்பட்டது.
# காத்தோர்ன் மூஞ்சூறு

## பரவல் மற்றும் வாழ்விடம்

இது இந்தியாவின் மேற்கு இமயமலையில் இருந்து, உத்தராகண்டம்,இமாச்சலப் பிரதேசத்தின் மூன்று இடங்களில், 2,743–3,353 மீட்டர்கள் (8,999–11,001அடி) கடல் மட்டத்திலிருந்து உயரத்தில் மட்டுமே இருப்பது அறியப்படுகிறது. இது மேற்கு இமயமலை ஆல்பைன் புதர் மற்றும் புல்வெளி சுற்றுச்சூழல் பகுதியைச் சேர்ந்த புற்கள், பால்சம்கள் மற்றும் ரோடோடென்ட்ரான்கள் கொண்ட திறந்தவெளியில் வாழ்கிறது. மற்ற இடங்களில், இது மேற்கு இமயமலை அகன்ற இலை காடுகளின் சுற்றுச்சூழல் பகுதியில் வாழ்கிறது. ஆனால் ஆல்பைன் புதர் நிலத்தை எல்லையாகக் கொண்டுள்ளது.
# காத்தோர்ன் மூஞ்சூறு

## பாதுகாப்பு நிலை

இந்த இனத்திற்கு அச்சுறுத்தல்கள் இருப்பது குறித்து எதுவும் தெரியவில்லை. மேலும் இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் தரவுகள் போதாது சிற்றினமாக வகைப்படுத்தப்பட்டுள்ளது. இதன் வகை இருப்பிடத்திற்கு அருகில் எந்த கிராமங்களோ அல்லது சாகுபடியோ இல்லை.
# சோகா நெல்

**சோகா நெல்** *(சோகா சவுல்) Joha rice)* என்பது; இந்தியாவில் வளர்க்கப்படும் ஒரு வகையான பாரம்பரிய நெல், அதன் நறுமணம், மென்மை மற்றும் சிறந்த சுவைக்கு குறிப்பிடத்தக்கது. அசாமில் இந்த நெல் மிகப்பெரிய வேளாண்மையாகவும், மற்றும் முதன்மையாகயாகவும் வேளாண் குடிகள் மூலம் வளர்க்கப்படுகிறது. காரோ மலைகளில் இது பரவலாக பயிரிடப்படும் இது, சகா நெல் அல்லது உள்ளூரில் மி சகா என்று அழைக்கப்படுகிறது. மேலும் இதன் அரிசிக்கு புவிசார் குறியீடு (GI) வழங்கப்பட்டுள்ளது.
# சோகா நெல்

## மருத்துவம்

இந்தியாவின் வடகிழக்கு பகுதியில் பயிரிடப்படும் நறுமண வகையான சோகா நெல், இரத்தச் சர்க்கரை அளவை குறைப்பதிலும் நீரிழிவு நோயைத் தடுப்பதிலும் பயனுள்ளதாக இருக்கிறது எனவும், எனவே நீரிழிவு மேலாண்மையில் தேர்ந்தெடுக்கப்பட்ட ஒரு பயனுள்ள ஊட்டச்சத்து மருந்தாகும் எனவும் கூறப்படுகிறது. சோகா என்பது அதன் குறிப்பிடத்தக்க நறுமணம் மற்றும் குறிப்பிடத்தக்க சுவைக்காக அறியப்பட்ட ஒரு குறுகிய தானிய கூதிர்கால நெல் ஆகும். சோகா அரிசியை (சோறு) உட்கொள்பவர்களுக்கு இருதய நோய்கள் குறைவாக இருப்பதாக பாரம்பரிய கூற்றுக்கள் உள்ளன, ஆனால் இவற்றுக்கு அறிவியல் பூர்வமான சரிபார்ப்பு தேவை.
# சோகா நெல்

## விளக்கம்

அசாம் பிறப்பிட மையங்களில் ஒன்றாக இருப்பதால், நெல் சாகுபடியில் பல்வேறு வகைகள் உள்ளன. அனைத்து பொதுவான சாகுபடிகளிலும், இந்த பிராந்தியத்தின் நறுமண அரிசிகளின் புகழில் முதலிடத்தில் உள்ளது. சோகா நெல் சாகுபடிகள் அதன் தனித்துவமான நறுமணம், மிக நுண்ணிய தானியம், நல்ல சமையல் குணங்கள் மற்றும் சிறந்த சுவைக்கு பெயர் பெற்றவை. நீள்வட்ட விகிதத்தைத் தவிர, அசாமின் சோகா சாகுபடிகள் இந்தியாவின் பிற நறுமண அரிசியைப் போலவே இணக்கமான நறுமணத்தையும் தரத்தையும் கொண்டுள்ளன. இருப்பினும், பல்வேறு கட்டுப்பாடுகள் காரணமாக நறுமண நெல் வகையின் ஆராய்ச்சியாளர்களாலும், தொழிலாளர்களாலும் ஆய்வு செய்யப்படவில்லை. உள்ளூர் ஆராய்ச்சி நிலையங்கள் மற்றும் பல்கலைக்கழகங்களில் சில ஆரம்ப இனப்பெருக்க பணிகள் மற்றும் திசு வளர்ப்பு மட்டுமே இன்றுவரை செய்யப்படுகின்றன. நற்பேறற்றதாக அவற்றில் இப்போது பல அழிந்துவிட்டன. இந்த மதிப்பாய்வில், அசாமின் சோகா நெல் சாகுபடிகள் பற்றிய சிதறிய தகவல்கள் மற்றும் தரவுகளை ஒன்றிணைக்க முயற்சிக்கப்படுகிறது, இந்த மதிப்புமிக்க மற்றும் உள்ளூர் நெல் வகையைப் பற்றிய மேலும் ஆய்வுகளுக்கு பயனுள்ளதாக இருக்கும். இது இறுதியில் ஆராய்ச்சியாளர்கள் மற்றும் விஞ்ஞானிகளின் கவனத்தை அதில் பணியாற்ற ஈர்க்க உதவியாக இருக்கும் என சொல்லப்படுகிறது.
# சோகா நெல்

## புவிசார் குறியீடு

இந்திய அரசின் கீழ் உள்ள புவியியல் குறியீட்டில் பதிவு செய்ய சோராட்டில் உள்ள அசாம் வேளாண் பல்கலைக்கழகம் மற்றும் சிவசாகரில் உள்ள ஒரு தன்னார்வ தொண்டு நிறுவனமான சூசு சதீர்த்தா ஆகியவை சோகா நெல்லிற்கான விண்ணப்பத்தை முன்வைத்தன. சோகா நெல்லின் தனித்துவம், இப்பகுதியில் நிலவும் குறிப்பிட்ட காலநிலையின் நிலைமைகள், பல்வேறு பண்புகள் மற்றும் நெல் சாகுபடி முறை ஆகியவற்றுடன் தொடர்புடையது, இது உற்பத்தியில் நறுமணம் மற்றும் சுவையின் சிறந்த வெளிப்பாட்டைச் சேர்க்கிறது என்று அறிக்கையில் கூறியது. மேலும் அந்த அறிக்கையில், சோகா நெல்லின் சந்தைத் திறன் அறிந்து சோகா நெல்லின் பெயரில் வேறு இடங்களில் வளர்க்கப்படும் பிற சிறு தானிய நறுமண அரிசியை விற்க வர்த்தகர்கள் மற்றும் இடைத்தரகர்களால் பாதிக்கப்படக்கூடும் என்ற நியாயமான கவலை வேளாண் சமூகம், கல்வியாளர்கள் மற்றும் கொள்கை வகுப்பாளர்களிடையே உள்ளது.
# முந்திரி ஆராய்ச்சி நிலையம், மடக்கத்தாரா

**முந்திரி ஆராய்ச்சி நிலையம், மடக்கத்தாரா** (*Cashew Research Station, Madakkathara*) என்பது இந்தியாவின் கேரளா திருச்சூர் மாவட்டத்தில் உள்ள மடக்கத்தாராவில் உள்ள கேரள வேளாண் பல்கலைக்கழகத்தின் மத்திய மண்டலத்தின் கீழ் உள்ள ஒரு ஆராய்ச்சி நிலையமாகும். இந்த ஆராய்ச்சி நிலையம் 1973இல் நிறுவப்பட்டது. இது முந்திரி பற்றிய அகில இந்திய ஒருங்கிணைந்த ஆராய்ச்சி திட்டத்தின் பத்து மையங்களில் ஒன்றாகும்.  
இந்த மையத்தின் முக்கிய செயல்பாடு முந்திரி பற்றிய ஆராய்ச்சியாகும். இந்த நிலையத்தின் இருப்பிடமான மடக்கத்தாரா, கேரளா மத்திய வேளாண் காலநிலை மண்டலத்தில் லேட்டரிக் (ஆக்சிசோல்) மண்ணுடன் உள்ளது. இந்த நிலையம் கடல் மட்டத்திற்கு மேலே 40 மீட்டர் உயரத்தில் அமைந்துள்ளது.  
இந்த ஆராய்ச்சி நிலையம் இந்தியாவில் முந்திரியினைப் பதப்படுத்தும் முதல் பிரிவை நிறுவியது. முந்திரி ஆப்பிள் சிரப், முந்திரி ஆப்பிளிலிருந்து மாம்பழம்-மாம்பழ கலப்பு பழக்கூழ் (முந்திரி மாம்பழ ஆப்பிள் மிட்டாய், முந்திரி ஆப்பிள் ஊறுகாய் மற்றும் பரிமாற தயாராக முந்திரி ஆப்பிளிலிருந்து ஐந்து வணிக உணவுப் பொருட்களை இந்த பதப்படுத்தும் அலகு உற்பத்தி செய்கிறது. 2009ஆம் ஆண்டில் மேற்கு ஆபிரிக்காவில் உள்ள செனகலிலிருந்து ஒரு தூதுக்குழு முந்திரி ஆராய்ச்சி நிலையத்தில் முந்திரி சாகுபடி மற்றும் முந்திரி ஆப்பிள் பதப்படுத்துதல் ஆகியவற்றில் பயிற்சி பெற்றது.  
2013ஆம் ஆண்டில், இந்த ஆராய்ச்சி நிலையத்தில் நடத்தப்பட்ட எண்டோசல்பானுக்கான கரிம மாற்றுகளுக்கான கள சோதனைகள் நேர்மறையான முடிவுகளை அளித்தன.
# முந்திரி ஆராய்ச்சி நிலையம், மடக்கத்தாரா

## புதிய முந்திரி வகை

| குறிப்பு |  |  |  |
| --- | --- | --- | --- |
| BLA 39-4 | மடக்கத்தாரா-1 | *** |  |
| NDR 2-1 | மடக்கத்தாரா-2 | *** |  |
| BLA-139-1 x H 3-13 | கனகா | *** |  |
| ALGD-1-1 x K 30-1 | தானா | *** |  |
| BLA-139-1 x K 30-1 | பிரியங்கா | *** | } |
# வி. ஆதிமூர்த்தி

**வி. ஆதிமூர்த்தி** (*Vipparthi Adimurthy*) என்பவர் இந்தியாவைச் சேர்ந்த ஓர் அறிவியலாளர் ஆவார். 1946 ஆம் ஆண்டு மே மாதம் 5 ஆம் தேதியன்று இவர் பிறந்தார். விப்பர்த்தி ஆதிமூர்த்தி என்ற பெயராலும் அழைக்கப்படுகிறார். இசுரோவின் கெளரவ சிறப்புப் பேராசிரியராக விக்ரம் சாராபாய் விண்வெளி ஆய்வு மையத்தில் பணியாற்றினார். இந்திய விண்வெளி அறிவியல் மற்றும் தொழில்நுட்ப நிறுவனம் சதீசு தவானில் பேராசிரியராகவும் மற்றும் ஆராய்ச்சி பிரிவின் தலைவராகவும் இருந்தார். இந்திய விண்வெளி அறிவியல் மற்றும் தொழில்நுட்ப நிறுவனத்தில் சேர்வதற்கு முன்பு, இவர் இந்திய விண்வெளி ஆராய்ச்சி அமைப்பின் முக்கிய அமைப்பான விக்ரம் சாராபாய் விண்வெளி ஆய்வு மையத்தில் இணை இயக்குநராகப் பதவி வகித்தார். செயற்கைக் கோள் தொழில் நுட்பம் மற்றும் விண்வெளி இயக்கவியலில் தனது பங்களிப்புகளுக்குப் பெயர் பெற்றார். இந்திய அரசிடமிருந்து பத்மசிறீ விருதைப் பெற்றவர். மூர்த்தி இந்தியாவின் செவ்வாய்க் கிரக சுற்றுப்பாதை திட்டத்தின் திட்ட வடிவமைப்பாளர் ஆகவும் இருந்தார்.
# வி. ஆதிமூர்த்தி

## தொழில்

ஆதிமூர்த்தி இந்தியாவின் ஆந்திரப்பிரதேசத்தில் உள்ள இராசமுந்திரியில் பிறந்தார். 1973 ஆம் ஆண்டு கான்பூர் இந்திய தொழில்நுட்ப நிறுவனத்தில் அரிதான மீவுயர் அதிர்வெண் மற்றும் பாய்ச்சல் தொடர்பாக முனைவர் பட்டம் பெற்ற பிறகு இந்திய விண்வெளி ஆராய்ச்சி நிறுவனத்தில் சேர்ந்தார். திருவனந்தபுரத்தில் உள்ள விக்ரம் சாராபாய் விண்வெளி மையத்தில் அறிவியல் அறிஞராக பணியாற்றி விக்ரம் சாராபாய் விண்வெளி ஆய்வு மையத்தில் இணை இயக்குநரானார். 2012 ஆம் ஆண்டு விண்வெளி ஆராய்ச்சிக்கான சிறந்த பங்களிப்புக்காக இந்திய அரசிடமிருந்து பத்மசிறீ விருதைப் பெற்றார். 2013ஆம் ஆண்டு முதல் இந்திய சந்திர ஆய்வுக்கலமான சந்திராயன் ஒன்று திட்டத்தில் பணியாற்றியதற்காக குழு சாதனைக்கான சர்வதேச சாதனையாளர் விருதான லாரல் விருதைப் பெற்றார்.
# வெங்குர்லா முந்திரி

**வெங்குர்லா முந்திரி** (*Vengurla cashew*) என்பது இந்திய மாநிலமான மகாராட்டிராவில் வளர்க்கப்படும் முந்திரி இரகத்தின் பாரம்பரிய வகையைக் குறிக்கிறது. மகாராட்டிரம் முந்திரி வளரும் முக்கிய இந்திய மாநிலங்களில் ஒன்றாகும். சிந்துதுர்க் மாவட்டத்தின் வெங்குர்லா வட்டத்தில் உள்ள மற்ற 7 வட்டங்களுடன் வெங்குர்லா முந்திரி ஒரு மதிப்புமிக்க வணிக தோட்டக்கலை பயிராகும்.  
இந்திய புவியியல் சார்ந்த குறியீடு குறிச்சொல்லின் கீழ், இது "வெங்குர்லா முந்திரி" என்று குறிப்பிடப்படுகிறது.
# வெங்குர்லா முந்திரி

## பெயர்

"வெங்குர்லா" என்ற பெயர் இதன் முக்கிய சாகுபடி பகுதியைக் குறிக்கிறது. வெங்குர்லா தெகசில், முந்திரி உற்பத்தி செய்யும் சிறந்த கிராமங்களான மடம், வெட்டோர், பண்டா, மோக்கெமாட் ஆகியவை உள்ளன.
# வெங்குர்லா முந்திரி

## விளக்கம்

ஆரஞ்சுகளுடன் ஒப்பிடும்போது ஐந்து மடங்கு அதிக உயிர்ச்சத்து சி உள்ளடக்கத்துடன், வெங்குர்லாவின் முந்திரி அறிவியல் ரீதியாக நிரூபிக்கப்பட்ட ஊட்டச்சத்து மதிப்பைக் கொண்டுள்ளது. சிந்துதுர்க் மாவட்டத்தின் எட்டு வட்டங்களில் உள்ள சீரான சூழல், குறிப்பாக வெங்குர்லா முந்திரி வகையுடன் குறிப்பிடத்தக்க முந்திரி உற்பத்திக்கு வழிவகுத்தது. மண் அரிப்பைத் தடுக்க 16ஆம் நூற்றாண்டில் போத்துக்கீசர்களால் அறிமுகப்படுத்தப்பட்ட முந்திரி சாகுபடி கோவா தொடங்கி படிப்படியாக தற்போதைய சிந்துதுர்க் மாவட்டம் மற்றும் கேரளா மலபார் பிராந்தியத்தில் உள்ள கொங்கன் கடற்கரைக்கு பரவியது. இந்தியாவில் சுமார் 650,000 எக்டேர் நிலப்பரப்பில் முந்திரி சாகுபடி செய்யப்படுகிறது. இதில் 150,000 எக்டேர் மகாராட்டிராவில் உள்ளது. சாதகமான காலநிலை காரணமாக சிந்துதுர்க் மாவட்டம் முந்திரி உற்பத்தி அதிக அளவில் உள்ளது.  
முந்திரியினைப் பதப்படுத்தும் முதல் அலகு 1920ஆம் ஆண்டில் வெங்குர்லாவில் நிறுவப்பட்டது. இது இப்பகுதியில் ஒரு செழிப்பான தொழிற்துறையின் தொடக்கத்தைக் குறிக்கிறது. 1957ஆம் ஆண்டில் நிறுவப்பட்ட வெங்குர்லாவில் உள்ள பிராந்திய பழ நிலையம், வெங்குர்லா முந்திரி வகைகளை (வி 1-வி 7) உருவாக்கியது. இந்த வகைகள் அதிக சாறு உள்ளடக்கம் (V5 இல் 86% மற்றும் V7இல் சிறந்த ஓடு (32% ஓட்டுத் தடிமன் கொண்ட V2 வகை) மற்றும் அதிக பருப்பு மகசூல் (V2 வகைகளில் ஒரு மரத்திற்கு 24 கிலோ சராசரி பருப்பு மகசூல்) உள்ளிட்ட தனித்துவமான பண்புகளைக் கொண்டுள்ளன.  
வெங்குர்லா அதன் பல்வேறு முந்திரி பொருட்களுக்கு பெயர் பெற்றது. சில குறிப்பிடத்தக்க எடுத்துக்காட்டுகளில் முந்திரிச் சாறு அடங்கும். முந்திரிச் சாறு செரிமானத்திற்கு உதவுவதுடன் முந்திரி ஆப்பிள் பழக்கூழ், ஜாம் மற்றும் சட்னிப் போன்றப் பொருட்கள் நீண்ட நாட்கள் கெடாமலிருக்கப் பயன்படுகிறது. முந்திரி பருப்பு, மிட்டாய் செய்யவும் அடுமணைப் பொருட்கள் தயாரிப்பிலும் பயன்படுத்தப்படுகிறது. இந்த பிராந்தியம் இதன் பாரம்பரிய இந்திய இனிப்புகளுக்கும் பிரபலமானது, அதாவது முந்திரி பர்பி மற்றும் முந்திரி மோடக், இவை திருவிழாக்கள் மற்றும் சிறப்பு சந்தர்ப்பங்களில் மிகவும் விரும்பப்படுகின்றன. மேலும் பிரபலமான காரமான முந்திரி கறியின் முக்கிய மூலப்பொருளாகவும் உள்ளன.
# வெங்குர்லா முந்திரி

## புவிசார் குறியீடு

வெங்குர்லா முந்திரிக்கு இந்திய மத்திய அரசின் கீழ் உள்ள புவியியல் குறியீடுகள் பதிவேட்டில் புவியியல் குறியீடு நிலை குறிச்சொல் 31 மார்ச் 2016 அன்று வழங்கப்பட்டது. இது 27 சூலை 2034 வரை செல்லுபடியாகும்.  
கங்காவலியைச் சேர்ந்த கோகன் காஜு சாமு, வெங்குர்லா முந்திரி பருப்பை புவிசார் குறியீட்டு பதிவில் சேர்க்க முன்மொழிந்தார். சூலை 2014-ல் விண்ணப்பத்தை தாக்கல் செய்த பிறகு, முந்திரிக்கு 2016-ல் சென்னை புவியியல் குறியீட்டு பதிவேட்டில் புவிசார் குறியீட்டு குறியீடு வழங்கப்பட்டது, இதனால் இப்பகுதியில் வளர்க்கப்படும் முந்திரி வகைகளுக்கு "வெங்குர்லா முந்திரி" என்ற பெயர் பிரத்தியேகமாக வழங்கப்பட்டது. இதனால் கோவா முந்திரி முந்திரிக்கு முன்பு இந்தியாவிலிருந்து வந்த முதல் முந்திரி வகையாகவும், புவிசார் குறியீட்டைப் பெற்ற மகாராட்டிராவிலிருந்து வந்த 16ஆவது வகை பொருட்களாகவும் இது மாறியது.
# ராசகோபாலன் பார்த்தசாரதி

**இராசகோபாலன் பார்த்தசாரதி** *(Rajagopalan Parthasarathy)* என்பவர் இந்திய கணிதவியலாளர் ஆவார். இவர் லீ குழுக்கள் மற்றும் இயற்கணிதங்களின் பிரதிநிதித்துவக் கோட்பாட்டில் நிபுணத்துவம் பெற்றார்.
1985ஆம் ஆண்டு அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி சுவரூப் பட்நாகர் அறிவியல் மற்றும் தொழில்நுட்பத்திற்கான பரிசு இவருக்கு வழங்கப்பட்டது.
பார்த்தசாரதி பகுதி எளிய லீ குழுக்களின் பிரதிநிதித்துவக் கோட்பாட்டில் நிபுணர் ஆவார். இவரது ஆரம்ப பணி டைராக் இசுபின்னர்சின் இடத்தில் அரை எளிய பொய் குழுவின் தனித்துவமான தொடர் பிரதிநிதித்துவங்களை உணர்ந்துக் கொள்வதற்கும், பிரதிநிதித்துவக் கோட்பாட்டில் பல மையப் பிரச்சனைகளில் கணிசமான முன்னேற்றத்துடன் தொடங்கியது. பிளாட்னரின் அனுமானத்தின் தீர்வு மற்றும் சில உயர்ந்த எடை தொகுதிகளின் அலகுத்தன்மை பற்றிய கேள்வி குறித்த இவரது பணி கணிதத்தில் இந்தப் பகுதிக்கு குறிப்பிடத் தக்க பங்களிப்புகளாகும்.
# செனீவிவ் மியூர்கூசு

**செனீவிவ் மியூர்கூசு** (*Geneviève Meurgues*) (1931–2021) என்ற பெண் தாவரவியலாளர் பிரான்சு நாட்டவர் ஆவார், மேலும், பிரெஞ்சு ஆய்வாளர், அருங்காட்சியக நிபுணர், காப்பாளர் பாதுகாப்பாளர்-மீட்டெடுப்பவர், வேதிப் பொறியாளர் மற்றும் விரிவுரையாளர் ஆவார். பிரான்சு நாட்டின் இயற்கை வரலாற்று அருங்காட்டியகத்தில் பேராசிரியராக இருந்தமையால், அவர் இயற்கை வரலாற்று மாதிரிகளின் பாதுகாப்பில் நிபுணத்துவம் பெற்றார். மார்சேயில் கண்டுபிடிக்கப்பட்ட ரோமன் படகின் பாதுகாப்புக்காகவும், பாரிசு நகரிலுள்ள மேற்குறிப்பிட்ட அருங்காட்சியகத்தின் ஒரு பிரிவான 'பரிணாம வளர்ச்சியின் சிறந்த காட்சியகம்' (Grande galerie de l'évolution du Muséum national d'histoire naturelle) நிறுவுதலுக்கும், அங்கு அவர் செய்த பங்களிப்புக்காகவும் போற்றப்படுகிறார்.
# செனீவிவ் மியூர்கூசு

## பணிகள்

- 1962 ஆம் ஆண்டில், இவரின் பணி, தாவரவியலாளர் 'ரோசர் ஏஏய்ம்' அவர்களின் கவனத்திற்கு வந்தது. அவர், இயற்கை வரலாற்று அருங்காட்சியக சேகரிப்புகளின் புதிய பாதுகாப்பு மற்றும் விளக்க முறைகளுக்காக, அறிவியல் ஆய்வகத்தை அமைக்கும் பணியை, இவரிடம் ஒப்படைத்தார்.இதில் [[உறைதல்-உலர்த்துதல் மற்றும் பிசின் உட்செலுத்துதல் போன்ற பாதுகாப்பு நுட்பங்கள், நிறங்கள், நிறமிகளின் அறிவியல் பாதுகாப்பு, அத்துடன் கண்காட்சிகள் மற்றும் காட்சிகளின் விளக்கத்தை மேம்படுத்துதல் ஆகியவை அடங்கும்.
- இவர் விலங்கியலில், ஈக்களின் வகைகள் (Calliphoridae) குறித்த முதுகலைப் பட்டம் படிக்கும்போது ஆய்வகமொன்றை ஒழுங்கமைத்து இயக்கி, 1973 இல் முடித்தார்.
# செனீவிவ் மியூர்கூசு

## விருதுகள்

- 1978 ஆம் ஆண்டில் *பிரான்சு அறக்கட்டளை அறிவியல் பரிசு*, ஆண்ட்ரே லங்கானே என்பவருடன் பெற்றார்.
- 1985 ஆம் ஆண்டில் *பிரெஞ்சு இயற்பியல் கழகப் பரிசு* பெற்றார்.
- மொராக்கோவில் கண்டுபிடிக்கப்பட்ட 'ரெலிக்டோகராபஸ் மெர்குசியானஸ்'(*Relictocarabus meurguesianus*) என்ற பூச்சிக்கு இவரது நினைவாக பெரிடப்பட்டது.